*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*150. számú előterjesztés*

Bátaszék Város Önkormányzata Képviselő-testületének 2020. július 14-én,

16 órakor megtartandó RENDKÍVÜLI ülésére

*Számvevőség épületének felújításához kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2020. 07. 14. |

***Tisztelt Képviselő-testület!***

A Számvevőségi épület felújítására vonatkozóan elkészültek a tervek és az árazatlan költségvetés.

Ajánlattételre szóló felhívás került kiküldésre három vállalkozónak, melynek tárgya:

„Bátaszék, Budai u. 7. sz. (volt Számvevőségi) épület felújítása I. ütem” című projekt kapcsán Északi és Keleti homlokzat felújításának kivitelezési munkái.

Mennyisége: árazatlan költségvetés alapján a tervdokumentáció figyelembe vételével.

Műszaki tartalom:

* homlokzat felújítás:

Az alsó látható sérülésektől számított kb 2,20 – 2,50 méteres sávban a vakolatot le kell verni. A téglafugákat ki kell tisztítani. A homlokzat többi részén a laza málló vakolatot le kell verni. A lábazatot injektálni kell a faldiagnosztikai szakvélemény alapján. Több réteg felhordása után a végleges záró réteg öntisztuló, matt, páraáteresztő homlokzatfestékkel kerül kialakításra

* nyílászáró felújítás:

Az építéstörténeti kutatás alapján, a keleti homlokzaton az 1950-es, ’60-as évek fordulóján látszanak a meglévő pinceablakok (2 db). Jelenleg a nyílások be vannak falazva, a pinceszinten viszont látszanak a nyílások a meglévő rácsozással. Ezért a műemlékvédelmi szakértővel történt egyeztetés alapján a kettő Keleti homlokzaton lévő nyílászárót és rácsozást vissza kell állítani az eredeti állapotban – a pincetér pára és nedvesség terhelésének csökkentése miatt.

Az északi homlokzaton lévő 1 db pinceszinti nyílászárót is le kell legyártani. A keleti homlokzaton a földszinti és emeleti szinten lévő nyílászárókat cserélni kell a faanyagvédelmi szakértő alapján. Az északi homlokzaton lévő gázmérő óra és nyomásszabályzó áthelyezésre kerül.

Az ajánlattételi határidő lejártáig kettő ajánlattevő nyújtotta be ajánlatát. Az ajánlat formai és tartalmi szempontoknak megfelel.

Az ajánlattevők árajánlatukban az alábbi ellenszolgáltatást ajánlották meg.

1. Az ajánlattevő neve: **PSN Építőipari Kft.**

Az ajánlattevő lakóhelye/székhelye: 7100 Szekszárd, Rákóczi Ferenc u. 23-25.

Ajánlati ár: 17.700.060,-Ft + % Áfa (4.779.016,-Ft) összesen: **22.479.076,- Ft**

Ebből

* északi (iskola felé néző) homlokzat felújítása bruttó 5.526.811,-Ft
* keleti (Budai utcai) homlokzat felújítása bruttó 16.952.265,-Ft

2. Az ajánlattevő neve: **ANTAL-TETŐ Építőipari Kft.**

Az ajánlattevő lakóhelye/székhelye: 7161 Cikó, Arany János u. 4/a.

Ajánlati ár: 22.112.714,-Ft + % Áfa (5.970.433,-Ft) összesen: 28.083.147,- Ft

Felújítási kiadások keretén belül a felújítási munkára 8.000.000,-Ft keretösszegből 6.774.000,-Ft áll rendelkezésre a tervezési díjak kifizetését követően.

Amennyiben a legkedvezőbb ajánlatot tevő PSN Építőipari Kft. ajánlata elfogadásra kerülne, úgy az egyensúlyi tartalékból kellene forrásokat biztosítani az alábbiak szerint:

* amennyiben mindkét homlokzat felújításra kerülne, akkor 15.705.076 Ft-ot (“A” hat. jav.)
* amennyiben csak a keleti homlokzat felújítását végeztetnénk el, úgy 10 178 265 Ft-ot. (“B” hat.jav.)

Lehetőség van arra is, hogy a beszerzési eljárást eredménytelennek nyilvánítjuk („C” hat. jav.), abban a reményben, hogy az önkormányzat számára kedvezőbb ajánlat érkezik, de ez veszélyeztetheti az elvárt 08.31-ei befejezést.

Kérem, vitassák meg az előterjesztést.

***„A” H a t á r o z a t i j a v a s l a t :***

**volt Számvevőség épületének felújítása I. ütem kivitelező kiválasztására**

Bátaszék Város Önkormányzatának Képviselő-testülete;

1. volt Számvevőség épület felújítási feladatok (keleti és északi homlokzat) elvégzésével a PSN Építőipari Kft.-t (7100 Szekszárd, Rákóczi Ferenc u. 23-25.) bízza meg,
2. a feladat ellátásához szükséges bruttó 22.479.076,- Ft vállalkozói díj kifizetését az önkormányzat 2020. évi költségvetésében tervezett felújítási kiadások keretének terhére 6 774 000,- Ft összegben valamint az egyensúlyi céltartalék keretének terhére 15.705.076 Ft összegben biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2020. július 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: PSN Építőipari Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***„B” H a t á r o z a t i j a v a s l a t :***

**volt Számvevőség épületének felújítása I. ütem kivitelező kiválasztására**

Bátaszék Város Önkormányzatának Képviselő-testülete;

1. volt Számvevőség épület felújítási feladatok (keleti homlokzat) elvégzésével a PSN Építőipari Kft.-t (7100 Szekszárd, Rákóczi Ferenc u. 23-25.) bízza meg,
2. a feladat ellátásához szükséges bruttó 16.952.265,- Ft vállalkozói díj kifizetését az önkormányzat 2020. évi költségvetésében tervezett felújítási kiadások keretének terhére 6 774 000,- Ft összegben valamint az egyensúlyi céltartalék keretének terhére 10 178 265 Ft összegben biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2020. július 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: PSN Építőipari Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***„C” H a t á r o z a t i j a v a s l a t :***

**volt Számvevőség épületének felújítása I. ütem kivitelező kiválasztására**

Bátaszék Város Önkormányzatának Képviselő-testülete; volt Számvevőség épületének felújítása I. ütem kivitelező kiválasztása tárgyú beszerzési eljárást a Bátaszék Város Önkormányzata beszerzései lebonyolításáról szóló 1/2017. (III. 1.) számú szabályzat II. fejezet 10. pont h) alpontja alapján eredménytelenné nyilvánítja.

*Határidő: 2020. július 31.*

*Felelős*: Dr. Bozsolik Róbert polgármester

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár